

**TENK KÖZSÉG**

**ÖNKORMÁNYZATÁNAK**

**2013. ÉVI**

**KÖLTSÉGVETÉSI**

**RENDELETE**

**Tenk Községi Önkormányzat Képviselő-testületének**

**2/2013. (III.11.) önkormányzati rendelete**

**Tenk Község Önkormányzata 2013. évi költségvetéséről**

Tenk Község Önkormányzatának Képviselő-testülete, az államháztartásról szóló, 2011. évi CXCV. törvény (*továbbiakban*: Áht.) 24.§. (2) bekezdése az államháztartásról szóló törvény végrehajtásáról szóló, 368/2011.(XII.31.) Kormányrendelet (*továbbiakban*: Vhr.), valamint Magyarország 2013. évi központi költségvetéséről szóló, 2012. évi CCIV. törvény előírásai alapján, Tenk Község Önkormányzata, 2013.évi költségvetéséről a következő rendeletet alkotja.

**ELSŐ RÉSZ**

**Általános rendelkezések**

**1.§**

(1) A rendelet hatálya kiterjed a Képviselő-testületre és annak bizottságára.

(2) A Képviselő-testület az Áht. alapján, a címrendet az **1. melléklet** szerint állapítja meg.

**MÁSODIK RÉSZ**

**Az Önkormányzat főbb gazdasági mutatói**

**2.§**

1. A Képviselő-testület Tenk Község Önkormányzata 2013. évi költségvetésének főösszegét 84.663 e Ft-ban hagyja jóvá, **a 2. melléklet** szerint.
2. A főösszegen belül:  
   a. / a költségvetési bevételeket 84 663 eFt-ban,

b./ a költségvetési kiadásokat pedig, 84 663 eFt-ban állapítja meg.

(3) Az Önkormányzat, a költségvetési évet követő, további három év költségvetésére készült prognózist

1. 2014. évre 88.250 eFt

2. 2015. évre 92.650 eFt

3. 2016. évre 97.300e Ft

bevételi és kiadási főösszeggel a **3. melléklet** szerint hagyja jóvá.

**Költségvetési bevételek és kiadások**

**3.§**

(1) A Képviselő-testület a 2.§ (1) bekezdésében megállapított költségvetési főösszeget bevételi forrásonként az alábbiak szerint határozza meg:

adatok E Ft-ban

1. Intézményi bevételek 7 997 Ft

2. Önkormányzati működési bevételek 3 990 Ft

3. Helyi adók 7 980 Ft

4. Bírság, pótlék, egyéb sajátos bevételek 0 Ft

5. Átengedett központi adók 2 055 Ft

6. Támogatásértékű bevételek 6 328 Ft

7. Állami támogatások 37 021 Ft

8. Felhalmozási saját bevételek 8 499 Ft

9. Pénzeszközátvételek 2 040 Ft

10. Pénzmaradvány 8 753 Ft  
A bevételi főösszeg részletezését **4/1**. **melléklet** tartalmazza.

(2) A Képviselő-testület a 2.§ (2) bekezdésben b./ pontjában megállapított költségvetési főösszeget kiadási előirányzatonként az alábbiak szerint hagyja jóvá:

1. Személyi juttatások 22 926 Ft

2. Munkaadókat terhelő járulékok 6 139 Ft

3. Dologi és egyéb folyó kiadások 29 164 Ft

4. Működési célú pénzeszközátadások 23 134 Ft

5. Támogatásértékű felhalmozási kiadások 100 Ft

6. Tartalékok 3 200Ft

A kiadási főösszeg intézményenkénti és feladatonkénti részletezését a **4/2. számú**

**melléklet** tartalmazza.

1. Az (1) és (2) bekezdésben bemutatott bevételi és kiadási előirányzatok felhasználási ütemtervét az **5. számú melléklet** tartalmazza.

**Költségvetési létszámkeret**

**4.§**

(1) A Képviselő-testület az Önkormányzat 2013. évi létszám-előirányzatát a **6. számú mellékletben** részletezettek alapján, az alábbiak szerint határozza meg:  
Az önkormányzatnál foglalkoztatott közalkalmazottak, munkavállalók és köztisztviselő esetében

a) teljes munkaidőben foglalkoztatottak létszáma 11 fő

b) részmunkaidőben foglalkoztatottak létszáma 3 fő

(2) Az Önkormányzat által foglalkoztatott részmunkaidős közfoglalkoztatottak létszáma 5 fő.

**Egyéb információk**

**5.§**

(1) Az Önkormányzat több évre vállalt kötelezettségeit és kezességvállalásait a **7. számú** melléklet tartalmazza.

(2) Az Önkormányzat által nyújtott közvetett támogatásokat a **8. számú melléklet** tartalmazza.

(3) Az Önkormányzat által vállalt, nem kötelező, működési jellegű feladatokat a **9. számú melléklet** tartalmazza.

1. Az Önkormányzat hitelfelvételi lehetőségét tartalmazó számítást a **10. számú melléklet** tartalmazza.
2. Az Önkormányzathoz tartozó kiadások részletezését a **11. számú melléklet** tartalmazza.

**HARMADIK RÉSZ**

**A költségvetés végrehajtására vonatkozó szabályok**

**Általános rendelkezések**

**6.§**

(1) A költségvetési gazdálkodás a bevételi előirányzatok teljesítésének kötelezettségét, és a kiadási előirányzatok felhasználásának jogosultságát foglalja magában.

(2) A polgármester az Önkormányzat likviditási helyzetének kedvezőtlen alakulása esetén meghatározott időtartamra, a kiadásokat korlátozó intézkedéseket vezethet be, amelyekről utólag a Képviselő- testületet a soron következő ülésén tájékoztatni köteles.   
Kedvezőtlennek minősül az a likviditási helyzet, ha az Önkormányzat folyószámla-hitelkeretének kihasználtsága a 85%-ot meghaladja.

**7.§**

**Személyi és egyéb juttatások**

(1) A Képviselő-testület, az Átányi Közös Önkormányzati Hivatalban foglalkoztatott köztisztviselők részére, az alábbi illetménypótlékokat állapítja meg:

- felsőfokú iskolai végzettségű köztisztviselők részére adható pótlék mértékét 15%-ban,   
- a középfokú iskolai végzettségű köztisztviselők részére adható pótlék mértékét pedig 10%-ban határozza meg.

(2) A Képviselő-testület a köztisztviselők illetményalapját 38.650.- Ft-ban állapítja meg.

(3) A Képviselő-testület a közalkalmazottak havi illetményét 2013. évben a Magyarország 2013. évi központi költségvetéséről szóló, 2012. évi CCIV. törvény 7. mellékletében az egyes fizetési osztályok és fokozatokhoz rendelet minimum értékekkel egyezően határozza meg.

(4) Az önkormányzatnál alkalmazott munkavállalók részére, az illetményfizetés egységesen, a dolgozó által választott lakossági folyószámlára utalással történik. Az illetmény utalásáról úgy kell gondoskodni, hogy az minden hónap 3. napján, – amennyiben az munkaszüneti napra esik, az azt megelőző munkanapon – a munkavállaló számláján jóváírásra kerüljön.

(5) A képviselők és bizottsági tag tiszteletdíját átutalással kell kifizetni. A tiszteletdíj utalásáról úgy kell gondoskodni, hogy az minden hónap 3. napján, – amennyiben az munkaszüneti napra esik, az azt megelőző munkanapon – a képviselő és bizottsági tag számláján jóváírásra kerüljön.

**8.§**

(1) A Képviselő-testület, a köztisztviselő cafetéria-juttatásának 2013. évi mértékét, bruttó 200.000 Ft/főben állapítja meg.   
Az Önkormányzat által közvetlenül foglalkoztatott közalkalmazottak esetében, a béren kívüli juttatás 2013. évi mértékét bruttó 81.420 Ft/főben állapítja meg. Mindkét keretösszeg magában foglalja a munkáltatót terhelő közterheket is.

(2) A részmunkaidős foglalkoztatottat az (1) bekezdésben meghatározott juttatás a

tényleges foglalkoztatás arányában illeti meg. Amennyiben a foglalkoztatott jogviszonya év közben keletkezik, vagy szűnik meg, úgy a juttatás időarányos része illeti meg.

(3) Nem jogosult cafetéria- illetve béren kívüli juttatásra, a foglalkoztatott azon időtartam

vonatkozásában, amelykor illetményre, vagy átlagkeresetre nem jogosult, feltéve, hogy a távollét időtartama meghaladja a 30 napot.

(4) A cafetéria- illetve béren kívüli juttatás időarányos keretösszegét, a közalkalmazottak

esetében ezer forintra kerekítve, a kerekítési szabályoknak megfelelően kell megállapítani.

**9.§**

A Rendeletet évente három alkalommal, legkésőbb 2013. június 30., 2013. október 31., illetve 2014. február 28.-ig kell módosítani.

**ÖTÖDIK RÉSZ**

**Vegyes és záró rendelkezések**

**10.§.**

(1) A rendelet kihirdetését követő napon lép hatályba, de rendelkezéseit 2013. január 1-től kell alkalmazni.

(2) A 2013. január 1. és a kihirdetés időpontja közötti időszakban (átmeneti időszak) realizált bevételre és teljesített kiadásokra a Rendelet előirányzatai biztosítanak fedezetet.

Tenk, 2013. március 6.

Szopkó Tamás Dányiné Szórád Ibolya

polgármester jegyző

**Záradék:**

**Kihirdetve: 2013. március 12.**

Dányiné Szórád Ibolya

jegyző